เรื่องร้องเรียน: ตามเรื่องของโรงแรมบ้านนอนเล่น สาทรซอย 9/ซอยพิชัย 1 ที่เจ้าหน้าที่เขตสาทรแจ้งมาว่าการก่อสร้างแล้วเสร็จแล้ว ไม่เป็นความจริงนะคะ วันนี้ยังมีการตัดเหล็กเสียงดังมากอยู่เลย ตั้งแต่ตอน 9 นาฬิกา จนกระทั่งเที่ยง ที่เจ้าหน้าที่มาตรวจคือวันไหน ? และเรื่องฝุ่นเมื่อวันศุกร์ก็ยังมีลมฝุ่นปลิวว่อนทั้งวัน ไม่ทราบว่าจะจัดการเรื่องนี้ยังไง ชาวบ้านแถวนี้ก็เริ่มมีปัญหาเรื่องการไอการแล้ว ทั้ง ๆ ที่ไม่ได้เป็นโควิดกัน ดิชั้นก็เริ่มระคายคอแล้ว และคิดว่าจะไปตรวจเอ็กซ์เรย์ปอดแล้ว เพราะสุนัขที่เพิ่งเสียชีวิตไปพร้อม ๆ กัน 3 ตัว เอ็กซเรย์ปอดก่อนตาย ก็พบวงขาว ๆ ในปอดทุกตัว ถ้าทางเขตและทางเพื่อนชัชชาติจัดการอะไรไม่ได้ ดิชั้นว่าอย่าตั้งกรุ๊ปไลน์ขึ้นมาให้คนเข้ามาแจ้งให้เสียเวลาดีกว่านะคะ ดิชั้นคิดว่าน่าจะไปแจ้งทนายให้รวบรวมหลักฐานแล้วไปฟ้องศาลโดยตรงเลย ชาวบ้านแถวนี้เขาก็ทนมานานแล้วด้วย ฝุ่นมาทุกวันหลายปีแล้ว นี่ไม่ใช่คุณภาพชีวิตที่ควรจะเป็นนะคะ
การดำเนินการของเจ้าหน้าที่: สำนักงานเขตสาทร ได้ตรวจสอบแล้วอาคารอยู่ในระหว่างงานตกแต่งภายในจึงประสานผู้ควบคุมงานดำเนินการแก้ไขมาตรการป้องกัน พร้อมทำความสะอาดบริเวณพื้นที่โดยรอบอาคารแล้ว
ความเห็นของผู้แจ้ง: แก้ปัญหาไม่ได้ ผู้ฝ่าฝืนเพิกเฉยต่อคำตักเตือน เจ้าหน้าที่ไม่กล้าลงโทษอย่างจริงจัง ฝุ่นยังเต็มซอยอยู่เลย ควรเจียดงบที่เอาไปสร้างสิ่งใหญ่โตอวดแขกบ้านแขกเมือง มาจัดการปัญหาของชาวบ้านในท้องที่บ้าง
พื้นที่: แขวงยานนาวา เขตสาทร กรุงเทพมหานคร